{{Jääkiekkoilija
| kuva = Joachim Rhodin.jpg
| kuvankoko = 250px
| pelipaikka = oikea laitahyökkääjä
| paidan\_nro = 75
| maila = oikea
| hanska = 
| lempinimi = Jocke
| pituus = 184
| paino = 92
| liiga = 
| seura = 
| aikaisemmat\_seurat = Brynäs IF (SEL)  
Timrå IK (SEL)  
Linköping HC (SHL)  
Färjestad BK (SHL)  
Karlskrona HK (SHL/Ruotsi3)  
Jukurit (SML)  
Ässät (SML)  
BK Mladá Boleslav ([[Extraliga (Tšekki)|ČEL)
| pelasi = 
| kansallisuus =  Ruotsi
| kansallisuus\_2 = 
| syntymäaika = 3. lokakuuta 1991 (ikä 32)
| syntymäpaikka = Gävle, Ruotsi
| kuolinaika = 
| kuolinpaikka = 
| uran\_alku = 2009
| uran\_loppu = 
| halloffame = 
}}
**Carl Joachim Rohdin** (s. 3. lokakuuta 1991 Gävle, Ruotsi) on ruotsalainen jääkiekkoilija. Hän on pelipaikaltaan oikea laitahyökkääjä. Rohdin laukoo oikealta.

Ura
---

### Seuraura

Rohdin on Gävle GIK:n kasvatti. Hän siirtyi juniorina sittemmin Brynäs IF:ään. Rohdin voitti kaudella 2008–2009 J18 Elitissä joukkueensa sisäisen piste- ja maalipörssin tehoilla 15+9=24. Hän voitti samalla kaudella J20 SuperElitin mestaruuden. Kaudella 2009–2010 Rohdin oli 16 osumallaan Brynäsin J20-junioreiden kolmanneksi paras pistemies. Pudotuspeleissä hän oli joukkueen paras pistemies tehoilla 3+3=6. Rohdin debytoi samalla kaudella myös Brynäsin Elitserien-joukkueessa, jossa hän pelasi kuusi playoff-ottelua ilman tehopisteitä. Rohdin teki Elitserien-debyyttinsä 10. joulukuuta 2009 HV71:tä vastaan. Hänet merkittiin Brynäsin nelosketjun vasempaan laitaan Calle Järnkrokin ja Emil Sandinin viereen. Rohdin sai ottelussa jääaikaa 8.25 minuuttia.

Kaudella 2010–2011 Rohdin oli tehoilla 19+17=36 Brynäsin J20-junioreiden paras maalintekijä ja hän jakoi sisäisen pistepörssin voiton Ludvig Rensfeldtin kanssa. Hän voitti kauden päätteeksi SuperElitin hopeaa. Rohdin pelasi kauden aikana Elitserienissä 13 runkosarjaottelua ilman tehopisteitä ja viisi playoff-ottelua tehden yhden maalin. Hänen ensimmäinen Elitserien-maalinsa syntyi joukkueen kauden viimeisessä ottelussa, viidennessä puolivälieräottelussa 16. maaliskuuta 2011 vieraissa Färjestad BK:ta vastaan. Rohdin pelasi kauden aikana miesten pelejä myös kuusi ottelua lainalla sarjatasoa alempana HockeyAllsvenskan-joukkue Mora IK:ssa tehden kolme syöttöpistettä.

Toukokuussa 2011 Rohdin teki Brynäsin kanssa vuoden mittaisen jatkosopimuksen. Ensimmäisellä kokonaisella Elitserien-kaudellaan 2011–2012 hän teki 54 runkosarjaottelussa yhden maalin ja 17 playoff-ottelussa kolme maalia. Neljännessä puolivälieräottelussa 1. huhtikuuta 2012 vieraissa Färjestad BK:ta vastaan Rohdinin maalin jäi Brynäsin 0–3-voittoon päättyneen ottelun voittomaaliksi. Ensimmäisessä välieräottelussa 10. huhtikuuta 2012 Skellefteå AIK:ta vastaan hän onnistui tekemään kaksi maalia. Rohdin voitti kauden päätteeksi lopulta Ruotsin-mestaruuden.

Kaudeksi 2012–2013 Rohdin siirtyi kaksivuotisella sopimuksella Timrå IK:hon. Hän jakoi tehoilla 8+8=16 joukkueen sisäisen maalipörssin toisen sijan Niklas Nordgrenin ja Max Fribergin kanssa edellään Per Hallin sekä sisäisen pistepörssin neljännen sijan Hallinin, Fribergin ja Andreas Molinderin kanssa. Timrån kausi päättyi putoamiseen Allsvenskaniin, eikä Rohdin jatkanut joukkueessa, vaan hän siirtyi kaudeksi 2013–2014 jatkamaan SHL-uraansa kaksivuotisella sopimuksella Linköping HC:n riveihin. Kauden jälkeen, huhtikuussa 2014 hänen sopimuksensa kuitenkin purettiin, kun Rohdinille ei löytynyt joukkueesta enää sopivaa roolia. Pari päivää myöhemmin Rohdinin uutisoitiin siirtyvän kaudeksi 2014–2015 vuoden mittaisella sopimuksella Färjestad BK:n riveihin. Hän pelasi kauden aikana myös kaksi ottelua lainalla Allsvenskan-joukkue Malmö Redhawksissa marraskuussa 2014.

Rohdin siirtyi kaudeksi 2015–2016 kaksivuotisella sopimuksella SHL:n nousijajoukkue Karlskrona HK:n riveihin. Maaliskuussa 2017 hän teki seuran kanssa kaksivuotisen jatkosopimuksen. Kaudella 2017–2018 Rohdin teki SHL:n yhden kauden piste-ennätyksensä tehoilla 9+15=24, joilla hän jakoi Karlskronan sisäisen pistepörssin kolmannen sijan Carl Perssonin kanssa. Joukkueen kausi päättyi kuitenkin putoamiseen Allsvenskaniin, eikä Rohdin jatkanut Karlskronassa enää toista jatkosopimuskauttaan. Hän palasi kaudeksi 2018–2019 kaksivuotisella sopimuksella kotikaupunkiinsa Brynäsin joukkueeseen.

Kaudeksi 2020–2021 Rohdin siirtyi vuoden mittaisella sopimuksella SM-liigajoukkue Mikkelin Jukureihin. Hän oli tehoilla 17+8=25 joukkueen paras maalintekijä ja kolmanneksi paras pistemies. Heinäkuussa 2021 Rohdin teki Jukureiden kanssa vuoden mittaisen jatkosopimuksen. Kaudella 2021–2022 hän oli tehoilla 16+14=30 joukkueen kolmanneksi paras maalintekijä Patrik Puistolan kanssa ja Rohdin sijoittui Jukureiden sisäisessä pistepörssissä neljänneksi.

Rohdin siirtyi kaudeksi 2022–2023 jatkamaan SM-liigauraansa vuoden mittaisella sopimuksella Porin Ässiin. Hän oli joukkueen kolmanneksi paras maalintekijä ja neljänneksi paras pistemies tehoilla 11+15=26. Rohdinin alkukausi oli kuitenkin vaikea ja hänen ensimmäinen maalinsa syntyi vasta 5. marraskuuta 2022 Helsingin IFK:ta vastaan. Pudotuspeleissä Rohdin jakoi kolmella osumallaan Ässien sisäisen maalipörssin voiton Lenni Hämeenahon ja Jesse Joensuun kanssa.

Syyskuussa 2023 Rohdin palasi Karlskrona HK:hon pelaamaan Ruotsin kolmanneksi korkeimmalle sarjatasolle HockeyEttaniin. Hän pelasi siellä viisi ottelua tehopistein 7+2=9, kunnes lokakuussa 2023 Rohdin jätti joukkueen, kun hän sai tarjouksen Euroopasta. Seuraavana päivänä Rohdinin uutisoitiin siirtyvän loppukauden 2023–2024 kattavalla sopimuksella Tšekin Extraligan BK Mladá Boleslaviin.

### Maajoukkueura

Rohdin on pelannut yhdeksän nuorten maaottelua.

Pelityyli
---------

Elite Prospects-sivuston mukaan Rohdin on erittäin nopea laitahyökkääjä, jolla on erinomainen työmoraali ja on aktiivinen karvaaja. Sivuston mukaan hän on tyypillinen "roolipelaaja", joka on myös varustettu hyvällä rannelaukauksella ja hyökkäyspään taidoilla. Rohdin menee myös säännöllisesti vastustajan maalille.

Rohdin on maininnut esikuvakseen Peter Forsbergin.

Muuta
-----

Rohdinin serkku Klas Leidermark pelasi hyökkääjänä hänen joukkuetoverinaan Brynäsin junioreissa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2007–2008 | Brynäs IF | SuperElit | 1 | 1 | 0 | 1 | 0 | – | – | – | – | – |
| 2008–2009 | Brynäs IF | SuperElit | 18 | 2 | 6 | 8 | 12 | 4 | 0 | 0 | 0 | 4 |
| 2009–2010 | Brynäs IF | SuperElit | 37 | 16 | 15 | 31 | 80 | 5 | 3 | 3 | 6 | 4 |
|  | Brynäs IF | Elitserien | 6 | 0 | 0 | 0 | 0 | – | – | – | – | – |
| 2010–2011 | Brynäs IF | SuperElit | 30 | 19 | 17 | 36 | 46 | 1 | 1 | 0 | 1 | 0 |
|  | Brynäs IF | Elitserien | 13 | 0 | 0 | 0 | 2 | 5 | 1 | 0 | 1 | 2 |
|  | Mora IK | Allsvenskan | 6 | 0 | 3 | 3 | 2 | – | – | – | – | – |
| 2011–2012 | Brynäs IF | SuperElit | 8 | 3 | 7 | 10 | 4 | – | – | – | – | – |
|  | Brynäs IF | Elitserien | 54 | 1 | 0 | 1 | 20 | 17 | 3 | 0 | 3 | 4 | Le Mat-pokalen |
| 2012–2013 | Timrå IK | Elitserien | 53 | 8 | 8 | 16 | 20 | – | – | – | – | – |
| 2013–2014 | Linköping HC | Elitserien | 55 | 6 | 8 | 14 | 30 | 14 | 1 | 0 | 1 | 6 |
| 2014–2015 | Färjestad BK | SHL | 50 | 5 | 2 | 7 | 16 | 3 | 1 | 0 | 1 | 2 |
|  | Malmö Redhawks | Allsvenskan | 2 | 2 | 0 | 2 | 0 | – | – | – | – | – |
| 2015–2016 | Karlskrona HK | SHL | 52 | 9 | 14 | 23 | 18 | – | – | – | – | – |
| 2016–2017 | Karlskrona HK | SHL | 52 | 9 | 9 | 18 | 36 | – | – | – | – | – |
| 2017–2018 | Karlskrona HK | SHL | 49 | 9 | 15 | 24 | 41 | – | – | – | – | – |
| 2018–2019 | Brynäs IF | SHL | 52 | 5 | 9 | 14 | 18 | – | – | – | – | – |
| 2019–2020 | Brynäs IF | SHL | 43 | 1 | 1 | 2 | 37 | – | – | – | – | – |
| 2020–2021 | Jukurit | SM-liiga | 55 | 17 | 8 | 25 | 26 | – | – | – | – | – |
| 2021–2022 | Jukurit | SM-liiga | 60 | 16 | 14 | 30 | 18 | 7 | 0 | 1 | 1 | 10 |
| 2022–2023 | Ässät | SM-liiga | 60 | 11 | 15 | 26 | 30 | 8 | 3 | 2 | 5 | 2 |
| 2023–2024 | Karlskrona HK | HockeyEttan | 5 | 7 | 2 | 9 | 0 | – | – | – | – | – |
|  | BK Mladá Boleslav | ČEL | 39 | 4 | 3 | 7 | 12 | – | – | – | – | – |
| 11 kautta | yhteensä | Elitserien/SHL | 479 | 53 | 66 | 119 | 238 | 39 | 6 | 0 | 6 | 14 |
| 3 kautta | yhteensä | SM-liiga | 175 | 44 | 37 | 81 | 74 | 15 | 3 | 3 | 6 | 12 |

Lähteet
-------

* Joachim Rohdin The Internet Hockey Databasessa (englanniksi)
* Joachim Rohdin Eurohockey-sivustolla (englanniksi)
* Joachim Rohdin *Elite Prospects*. Everysport Media Group AB.  (englanniksi)

### Viitteet

1. 1 2  Lith, Elin: Hemvändaren Rohdin tillbaka i Brynäströjan *khk.se*.  20.4.2018. Brynäs AB. Viitattu 31.7.2020. (ruotsiksi)
2. 1 2  Esittelyssä tuorein vahvistus *instagram.com*.  1.8.2022. HC Ässät Pori Oy. Viitattu 19.9.2022.
3. 1 2 3 4 5 6  Joachim Rohdin *Elite Prospects*. Everysport Media Group AB.  (englanniksi)
4. ↑  Elite Prospects - Brynäs IF J18 *eliteprospects.com*. Everysport Media Group AB. Viitattu 31.7.2020. (englanniksi)
5. ↑  Elite Prospects - Brynäs IF J20 *eliteprospects.com*. Everysport Media Group AB. Viitattu 31.7.2020. (englanniksi)
6. ↑  BIF - HV71 (Line Up) *stats.swehockey.se*.  10.12.2009. Svenska Ishockeyförbundet. Viitattu 28.9.2023. (englanniksi)
7. ↑  Joachim Rohdin *old.shl.se*. SHL AB. Viitattu 31.7.2020. (ruotsiksi)
8. ↑  Elite Prospects - Brynäs IF J20 *eliteprospects.com*. Everysport Media Group AB. Viitattu 31.7.2020. (englanniksi)
9. ↑  FBK - BIF (4-3) *stats.swehockey.se*.  16.3.2011. Svenska Ishockeyförbundet. Viitattu 28.9.2023. (englanniksi)
10. ↑  Joachim Rohdin *old.shl.se*. SHL AB. Viitattu 31.7.2020. (ruotsiksi)
11. ↑  Bodin, Uffe: Järnkrok stannar till 2013 *hockeysverige.se*.  19.5.2011. Everysport Media Group AB. Viitattu 31.7.2020. (ruotsiksi)
12. ↑  Joachim Rohdin *SHL.se*. SHL AB. Viitattu 31.7.2020. (ruotsiksi)
13. ↑  Karlberg, Peter: Från Brynäs till Timrå för Rohdin och Carlsson *SHL.se*.  24.4.2012. SHL AB. Viitattu 31.7.2020. (ruotsiksi)
14. ↑  Elite Prospects - Timrå IK *eliteprospects.com*. Everysport Media Group AB. Viitattu 31.7.2020. (englanniksi)
15. ↑  Pettersson, Gustaf: Joachim Rohdin klar för LHC *lhc.eu*.  23.4.2013. Linköping Hockey Club AB. Viitattu 31.7.2020. (ruotsiksi)
16. ↑  Pettersson, Gustaf: LHC och Joachim Rohdin går skilda vägar *lhc.eu*.  28.4.2014. Linköping Hockey Club AB. Viitattu 31.7.2020. (ruotsiksi)
17. ↑  Kalitzki, Jörgen: Lagbygget 2: Ytterligare tre spelare klara *farjestadbk.se*.  30.4.2014. Färjestads Bollklubb Fastighets AB. Viitattu 31.7.2020. (ruotsiksi)
18. ↑  Kalitzki, Jörgen: FBK lånar ut Rohdin till Malmö *farjestadbk.se*.  19.11.2014. Färjestads Bollklubb Fastighets AB. Viitattu 31.7.2020. (ruotsiksi)
19. ↑  Skoglund, Niclas: Kort sammanfattning av dagens Silly season-träff på Wachtmeister *khk.se*.  23.4.2015. Karlskrona Hockey Klubb Idrott AB. Viitattu 31.7.2020. (ruotsiksi)
20. ↑  Johansson, Mikael: "Silly Season"-kvällen *khk.se*.  15.3.2017. Karlskrona Hockey Klubb Idrott AB. Viitattu 31.7.2020. (ruotsiksi)
21. ↑  Elite Prospects - Karlskrona HK *eliteprospects.com*. Everysport Media Group AB. Viitattu 31.7.2020. (englanniksi)
22. ↑  SHL-konkari Rohdin Jukurien hyökkäykseen *Jatkoaika.com*.  31.7.2020. Jatkoaika r.y. Viitattu 31.7.2020.
23. ↑  Elite Prospects - Jukurit *eliteprospects.com*. Everysport Media Group AB. Viitattu 23.4.2021. (englanniksi)
24. ↑  Jukurit haali SHL- ja KHL-kokemusta riveihinsä, viime kauden ruotsalaispyssylle jatkosopimus *Jatkoaika.com*.  27.7.2021. Jatkoaika r.y. Viitattu 27.7.2021.
25. ↑  Elite Prospects - Jukurit *eliteprospects.com*. Everysport Media Group AB. Viitattu 28.5.2022. (englanniksi)
26. ↑  Hurmerinta, Eero: Joachim Rohdin vaihtaa Mikkelin Poriin − "Hän edustaa Liigassa voittavaa pelaajaa" *Jatkoaika.com*.  1.8.2022. Jatkoaika r.y. Viitattu 1.8.2022.
27. ↑  Sepponen, Roni: Ässien pelaaja-arviot 2022−23: Toivoa herättänyt kausi sisälsi myös pettymyksiä *Jatkoaika.com*.  23.12.2022. Jatkoaika r.y. Viitattu 14.5.2023.
28. ↑  Norolahti, Olli: Porilaisten juhlaa 55-vuotisottelussa – Ässät voitti HIFK:n kuumassa väännössä *Jatkoaika.com*.  5.11.2022. Jatkoaika r.y. Viitattu 14.5.2023.
29. ↑  Elite Prospects - Ässät *eliteprospects.com*. Everysport Media Group AB. Viitattu 14.5.2023. (englanniksi)
30. ↑  Joachim Rohdin är tillbaka i Karlskrona HK *khk.se*.  28.9.2023. Karlskrona Hockey Klubb Idrott AB. Viitattu 28.9.2023. (ruotsiksi)
31. ↑  Olausson, Robin: Joachim Rohdin lämnar Karlskrona – flyttar utomlands *hockeysverige.se*.  18.10.2023. Everysport Media Group AB. Viitattu 27.10.2023. (ruotsiksi)
32. ↑  Změny u Bruslařů: Švéd Joachim Rohdin a změna kapitánství *bkboleslav.cz*.  19.10.2023. Ml. Bol.:  BK Mladá Boleslav a.s. Viitattu 27.10.2023. (tšekiksi)
33. ↑  Klas Leidermark *Elite Prospects*. Everysport Media Group AB.  (englanniksi)